Document ID: /roh_data/filtered/fineweb-2-filterrobots_roh.jsonl.gz/31644

La dretgira districtuala da Bülach haja approvà ina dumonda en quest senn, ha ditg il schef da finanzas, Carsten Brinkmeier, l’agentura da novitads SDA. Publicitas veglia preschentar a las chasas edituras in concept da sanaziun e speria che suenter possia ella furnir vinavant ses servetschs, uschia Brinkmeier.
Visà collavuraziun
La commerzialisadra da reclama patescha d'in marcant regress da reclama da print. L’emna passada han pliras grondas gruppas da medias – Tamedia, Ringier, Admeira, la NZZ ed era la AZ Medien – terminà lur collavuraziun cun Publicitas. La commerzialisadra da reclama saja en retard cun pajaments, uschia è vegnida argumentada la decisiun.
RR novitads 18:00